PATVIRTINTA

Trakų lopšelio-darželio ,,Ežerėlis“

direktoriaus 2012 m. gruodžio 31 d.

įsakymu Nr. V- 64

**MOKYTOJŲ TARYBOS**

**NUOSTATAI**

**I. BENDROJI DALIS**

1**.**Trakų lopšelio-darželio ,,Ežerėlis“ Mokytojų taryba (toliau – Mokytojų taryba) yra nuolat veikianti mokyklos  savivaldos institucija mokytojų profesiniams bei bendriesiems ugdymo klausimams spręsti.

2. Mokytojų taryba savo veiklą grindžia Lietuvos Respublikos Konstitucija, Lietuvos Respublikos švietimo įstatymu ir kitais įstatymais, Lietuvos Respublikos Vyriausybės nutarimais, Švietimo ir mokslo ministro įsakymais, mokyklos direktorės įsakymais, Mokyklos nuostatais, šiais Nuostatais ir kitais teisės aktais.

3. Mokytojų tarybos išvados ir pasiūlymai, teikiami steigėjui, mokyklos direktorei, kitoms mokyklos savivaldos institucijoms ar socialiniams partneriams yra rekomendacinio pobūdžio.

4. Mokytojų tarybos veiklą reglamentuoja Mokytojų tarybos nuostatai, kuriuos tvirtina mokyklos direktorius.

**II. SANDARA IR VEIKLOS ORGANIZAVIMAS**

5. Mokytojų tarybą sudaro direktorius, direktoriaus pavaduotoja ugdymui, visi dirbantys ikimokyklinio ir priešmokyklinio ugdymo mokytojai, psichologas, logopedas, socialinis pedagogas, meninio ir kūno kultųros ugdymo mokytojai, bendrosios praktikos slaugytoja.

6. Mokytojų tarybos posėdžiai šaukiami prasidedant ir baigiantis mokslo metams, ne rečiau kaip kartą per ketvirtį, prireikus šaukiami neeiliniai Mokytojų tarybos posėdžiai. Apie Mokytojų tarybos posėdį viešai paskelbia mokyklos  direktorius ne vėliau kaip prieš 7 kalendorines dienas iki posėdžio datos.

7. Posėdžiai yra teisėti, jei juose dalyvauja ne mažiau kaip du trečdaliai Mokytojų tarybos narių. Nutarimai priimami dalyvaujančiųjų balsų dauguma. Balsams pasiskirsčius po lygiai, lemia Mokytojų tarybos pirmininko arba Mokytojų tarybos posėdžio pirmininko balsas.

8. Mokytojų tarybos nutarimai įsigalioja nuo jų priėmimo dienos.

9. Mokytojų tarybai vadovauja mokyklos direktorius. Mokytojų tarybos sekretorių kiekvieniems mokslo metams renka Mokytojų tarybos nariai atviru balsavimu.

10. Mokytojų tarybos darbotvarkę – Mokytojų tarybos posėdyje numatomus svarstyti klausimus, bei jų pranešėjus sudaro ir paskelbia mokyklos direktorė.

**III. MOKYTOJŲ TARYBOS FUNKCIJOS**

11. Mokytojų tarybos funkcijos:

11.1. aptarti praktinius švietimo politikos įgyvendinimo mokykloje klausimus;

11.2. aptarti švietimo įgyvendinimo ir pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes, svarstyti pedagoginės veiklos tobulinimo būdus;

11.3. aptarti veiklos programų, strateginio ir ugdymo planų, integruotų programų, projektų įgyvendinimo klausimus;

11.4. nustatyti vaikų pažangos ir pasiekimų vertinimo, informacijos rinkimo, fiksavimo ir panaudojimo tvarką;

11.5. aptarti skirtingų gebėjimų vaikų ugdymo organizavimo principus, jų ugdymo programas, metodus;

11.6. aptarti programų, ilgalaikių planų, projektų rengimo principus ir tvarkas;

11.7. analizuoti vaikų nepažangumo priežastis;

11.8. teikti siūlymus Mokyklos tarybai;

11.9. rinkti atstovus į Mokyklos tarybą;

11.10. aptarti mokytojų pedagoginius krūvius;

11.11. nagrinėti kitus teisės aktų Mokytojų tarybai deleguotus klausimus.

**IV. BAIGIAMOSIOS NUOSTATOS**

12. Mokytojų tarybos posėdžio protokolas yra mokyklos veiklos dokumentas.

13. Mokytojų tarybos protokolą Mokytojų tarybos sekretorius ne vėliau kaip per 5 darbo dienas po posėdžio perduoda mokyklos direktoriui arba jo nurodytam asmeniui.

14. Į Mokytojų tarybos posėdį gali būti kviečiami su svarstomu klausimu susiję asmenys. Sprendimą dėl kitų asmenų dalyvavimo Mokytojų tarybos posėdyje priima mokyklos direktorius arba Mokytojų taryba.